CELEX: 32012D0137
Language: mt
Date: 2012-03-01 00:00:00
Title: 2012/137/UE: Deċiżjoni ta’ Implimentazzjoni tal-Kummissjoni tal- 1 ta’ Marzu 2012 dwar l-importazzjonijiet fl-Unjoni tas-semen tal-annimali domestiċi tal-ispeċi porċina (notifikata bid-dokument numru C(2012) 1148)  Test b’relevanza għaż-ŻEE

3.3.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 64/29
               
            DEĊIŻJONI TA’ IMPLIMENTAZZJONI TAL-KUMMISSJONI
      tal-1 ta’ Marzu 2012
      dwar l-importazzjonijiet fl-Unjoni tas-semen tal-annimali domestiċi tal-ispeċi porċina
      (notifikata bid-dokument numru C(2012) 1148)
      (Test b’relevanza għaż-ŻEE)
      (2012/137/UE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva tal-Kunsill 90/429/KEE tas-26 ta’ Ġunju 1990 li tistabbilixxi r-rekwiżiti tas-saħħa tal-bhejjem applikabbli għal kummerċ intra-Komunitarju u għall-importazzjonijiet ta’ semen ta’ bhejjem domestiċi tal-ispeċi tal-majjali (1), u b’mod partikolari l-Artikolu 7(1), l-Artikolu 9(2) u (3) u l-Artikolu 10(2) tagħha,
      Billi:
      
                  (1)
               
               
                  Id-Direttiva 90/429/KEE tistabbilixxi l-kundizzjonijiet ta’ saħħa tal-annimali applikabbli għall-kummerċ fl-Unjoni u l-importazzjonijiet minn pajjiżi terzi ta’ semen ta’ annimali domestiċi tal-ispeċi porċina. Hija tistipula li l-Istati Membri jistgħu jawtorizzaw l-importazzjoni ta’ dan is-semen mingħand dawk il-pajjiżi terzi biss li huma elenkati f’lista kkompilata skont il-proċedura stipulata fiha u akkumpanjat b’ċertifikat tas-saħħa tal-annimali li l-mudell tiegħu għandu jikkorrispondi ma’ kampjun stabbilit skont din id-Direttiva. Iċ-ċertifikat tas-saħħa tal-annimali għandu jiċċertifika li s-semen ikun ġej minn ċentri għall-ġbir tas-semen li joffru l-garanziji previsti fl-Artikolu 8(1) ta’ din id-Direttiva.
               
            
                  (2)
               
               
                  Id-Deċiżjoni tal-Kummissjoni 2009/893/KE tat-30 ta’ Novembru 2009 dwar importazzjoni ta’ semen ta’ annimali domestiċi tal-ispeċi porċina fil-Komunità fir-rigward ta’ listi ta’ pajjiżi terzi u ċ-ċentri tal-ġbir tas-semen, u r-rekwiżiti għaċ-ċertifikazzjoni (2), tistabbilixxi lista ta’ pajjiżi terzi li minnhom l-Istati Membri għandhom jawtorizzaw l-importazzjonijiet tas-semen. Din il-lista hija stabbilita abbażi tal-istat ta’ saħħa tal-annimali ta’ dawk il-pajjiżi terzi.
               
            
                  (3)
               
               
                  Id-Direttiva 90/429/KEE, kif emendata mir-Regolament ta’ Implimentazzjoni tal-Kummissjoni (UE) Nru 176/2012 (3), tistipula rekwiżiti riveduti tas-saħħa tal-annimali għal annimali donaturi tal-ispeċi porċina u għas-semen fir-rigward tal-bruċellożi u l-marda ta’ Aujeszky.
               
            
                  (4)
               
               
                  Id-Direttiva tal-Kunsill 2002/60/KE tas-27 ta’ Ġunju 2002 li tistabbilixxi miżuri għall-kontroll tad-deni Afrikan tal-qżieqeż u temenda d-Direttiva 92/119/KE għar-rigward tal-marda Teschen u d-deni Afrikan tal-qżieqeż (4) ħassret il-marda Teschen (l-enċefalomjelite enterovirali porċina) mil-lista tal-mard stipulata fl-Anness I mad-Direttiva tal-Kunsill 92/119/KEE tas-17 ta’ Diċembru 1992 li tintroduċi miżuri ġenerali Komunitarji għall-kontroll ta’ ċertu mard tal-annimali u l-miżuri speċifiċi li għandhom x’jaqsmu mal-marda vexxikolari tal-ħnieżer (5) u konsegwentement mid-Deċiżjoni tal-Kummissjoni 2008/650/KE tat-30 ta’ Lulju 2008 li temenda d-Direttiva tal-Kunsill 82/894/KEE dwar in-notifika ta’ mard tal-annimali fil-Komunità biex tinkludi ċertu mard fil-lista ta’ mard li għandu jkun is-suġġett ta’ notifika u biex titħassar l-enċefalomjelite enterovirali tal-ħnieżer minn dik il-lista (6), din il-marda tħassret mil-lista ta’ mard li għandu b’mod obbligatorju jkun suġġett ta’ notifika fl-Unjoni.
               
            
                  (5)
               
               
                  Barra minn hekk, jeħtieġ li ċerti rekwiżiti tas-saħħa għall-importazzjoni fl-Unjoni ta’ semen ta’ annimali domestiċi tal-ispeċi porċina jiġu allinjati mal-Kodiċi tas-Saħħa tal-Annimali Terrestri tal-Organizzazzjoni Dinjija għas-Saħħa tal-Annimali (OIE) b’mod partikolari rigward il-ħelsien tal-pajjiżi mill-marda vesikulari tal-ħnieżer, u l-ħelsien taċ-ċentri għall-ġbir tas-semen mit-tuberkulożi u mill-idrofobija.
               
            
                  (6)
               
               
                  Għaldaqstant, il-mudell taċ-ċertifikat tas-saħħa tal-annimali stabbilit fil-Parti 1 tal-Anness II mad-Deċiżjoni 2009/893/KE għandu jiġi mmodifikat biex jinkludi dawk l-emendi li saru għad-Direttiva 90/429/KEE u biex jitħassru r-referenzi kollha għall-marda Teschen (l-enċefalomijelite enterovirali porċina), għall-ħelsien tal-pajjiżi mill-marda vesikulari tal-ħnieżer u għall-ħelsien taċ-ċentri għall-ġbir mit-tuberkulożi u mill-idrofobija.
               
            
                  (7)
               
               
                  Ġew konklużi ftehimiet bilaterali bejn l-Unjoni u ċerti pajjiżi terzi, li jinkludu ċerti kundizzjonijiet speċifiċi għall-importazzjonijiet fl-Unjoni tas-semen ta’ annimali domestiċi tal-ispeċi porċina. Għalhekk, fejn il-ftehimiet bilaterali jinkludu kundizzjonijiet speċifiċi u mudelli taċ-ċertifikati tas-saħħa tal-annimali għall-importazzjonijiet, dawk il-kundizzjonijiet u l-mudelli għandhom japplikaw minflok il-kundizzjonijiet u l-mudell stabbilit f’din id-Deċiżjoni.
               
            
                  (8)
               
               
                  L-Isvizzera hija pajjiż terz bi status tas-saħħa tal-annimali li huwa ekwivalenti għal dak tal-Istati Membri. Huwa għalhekk xieraq li s-semen tal-annimali domestiċi tal-ispeċi porċina impurtat fl-Unjoni mill-Isvizzera jkun akkumpanjat minn ċertifikat tas-saħħa tal-annimali mfassal skont il-mudelli użati għall-kummerċ fl-Unjoni ta’ dan is-semen, stabbilit fl-Anness D mad-Direttiva 90/429/KEE, bl-adattamenti stabbiliti fil-punt 3 tal-Kapitolu VIII(B) tal-Appendiċi 2 tal-Anness 11 mal-Ftehim bejn il-Komunità Ewropea u l-Konfederazzjoni Svizzera għall-Kummerċ fi Prodotti Agrikoli, kif approvati bid-Deċiżjoni 2002/309/KE, Euratom tal-Kunsill, u tal-Kummissjoni fir-rigward tal-Ftehim dwar il-Kooperazzjoni Xjentifika u Teknoloġika, tal-4 ta’ April 2002 dwar il-konklużjoni ta’ seba’ Ftehimiet mal-Konfederazzjoni Svizzera (7).
               
            
                  (9)
               
               
                  Għall-finijiet ta’ leġiżlazzjoni tal-Unjoni ċara u konsistenti, id-Deċiżjoni 2009/893/KE għandha tiġi revokata u sostitwita minn din id-Deċiżjoni.
               
            
                  (10)
               
               
                  Biex jiġi evitat kull tip ta’ tfixkil tal-kummerċ, l-użu ta’ ċertifikati tas-saħħa tal-annimali maħruġa skont id-Deċiżjoni 2009/893/KE għandu jkun awtorizzat matul perjodu ta’ tranżizzjoni.
               
            
                  (11)
               
               
                  Il-miżuri stipulati f’din id-Deċiżjoni huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
               
            ADOTTAT DIN ID-DEĊIŻJONI:
      Artikolu 1
      Is-Suġġett
      Din id-Deċiżjoni tistabbilixxi lista ta’ pajjiżi terzi jew partijiet minnhom, minn fejn l-Istati Membri għandhom jawtorizzaw l-importazzjonijiet fl-Unjoni ta’ semen tal-annimali domestiċi tal-ispeċi porċina.
      Hija tistabbilixxi wkoll ir-rekwiżiti ta’ ċertifikazzjoni għall-importazzjonijiet tas-semen fl-Unjoni.
      Artikolu 2
      Importazzjonijiet tas-semen
      1.   L-Istati Membri għandhom jawtorizzaw l-importazzjoni tas-semen, sakemm dan ikun konformi mal-kundizzjonijiet li ġejjin:
      
                  (a)
               
               
                  ikun ġej minn pajjiż terz elenkat fl-Anness I, jew minn parti minnu;
               
            
                  (b)
               
               
                  ikun ġej minn ċentru għall-ġbir tas-semen elenkat skont l-Artikolu 8(2) tad-Direttiva 90/429/KEE;
               
            
                  (ċ)
               
               
                  ikun akkumpanjat minn ċertifikat tas-saħħa tal-annimali mfassal skont il-mudell taċ-ċertifikat tas-saħħa tal-annimali stabbilit fil-Parti 1 tal-Anness II, u mimli skont in-noti ta’ spjegazzjoni stabbiliti fil-Parti 2 ta’ dak l-Anness;
               
            
                  (d)
               
               
                  jissodisfa r-rekwiżiti stipulati fiċ-ċertifikat tas-saħħa tal-annimali msemmi fil-punt (c).
               
            2.   Fejn il-kundizzjonijiet speċifiċi tas-saħħa tal-annimali u taċ-ċertifikazzjoni huma stipulati fi ftehimiet bilaterali bejn l-Unjoni u pajjiżi terzi, dawk il-kundizzjonijiet għandhom japplikaw minflok il-kundizzjonijiet stipulati fil-paragrafu 1.
      Artikolu 3
      Il-kundizzjonijiet rigward it-tasport tas-semen lejn l-Unjoni
      1.   Is-semen imsemmi fl-Artikolu 2 ma għandux jiġi ttrasportat fl-istess kontenitur ma’ kunsinni oħra ta’ semen li:
      
                  (a)
               
               
                  ma jkunux maħsubin għall-introduzzjoni fl-Unjoni; jew
               
            
                  (b)
               
               
                  li għandhom status tas-saħħa inferjuri.
               
            2.   Waqt it-trasport lejn l-Unjoni, is-semen għandu jitqiegħed f’kontenituri magħluqa u ssiġillati u s-siġill ma għandux jinkiser waqt it-trasport.
      Artikolu 4
      Tħassir
      Id-Deċiżjoni 2009/893/KE hija revokata.
      Artikolu 5
      Dispożizzjoni tranżizzjonali
      Għal perjodu transizzjonali sat-30 ta’ Novembru 2012, l-Istati Membri jistgħu jawtorizzaw l-importazzjonijiet tas-semen minn pajjiżi terzi, li jkunu akkumpanjati minn ċertifikat tas-saħħa tal-annimali maħruġ mhux iktar tard mill-31 ta’ Ottubru 2012, skont il-mudell stabbilit fil-Parti 1 tal-Anness II mad-Deċiżjoni 2009/893/KE.
      Artikolu 6
      Applikabbiltà
      Din id-Deċiżjoni għandha tibda tgħodd mill-1 ta’ Ġunju 2012.
      Artikolu 7
      Indirizzati
      Din id-Deċiżjoni hija indirizzata lill-Istati Membri.
      
         Magħmul fi Brussell, l-1 ta’ Marzu 2012.
         
            
               Għall-Kummissjoni
            
            John DALLI
            
               Membru tal-Kummissjoni
            
         
      
      
         (1)  ĠU L 224, 18.8.1990, p. 62.
      
         (2)  ĠU L 320, 5.12.2009, p. 12.
      
         (3)  ĠU L 61, 2.3.2012, p. 1.
      
         (4)  ĠU L 192, 20.7.2002, p. 27.
      
         (5)  ĠU L 62, 15.3.1993, p. 69.
      
         (6)  ĠU L 213, 8.8.2008, p. 42.
      
         (7)  ĠU L 114, 30.4.2002, p. 1.
      
         ANNESS I
         
            Lista ta’ pajjiżi terzi jew partijiet minnhom li mingħandhom l-Istati Membri jistgħu jawtorizzaw l-importazzjoni ta’ semen ta’ annimali domestiċi tal-ispeċi porċina
         
         
                     Kodiċi ISO
                  
                  
                     Isem tal-pajjiż terz
                  
                  
                     Rimarki
                  
               
                     CA
                  
                  
                     Kanada
                  
                  
                      
                  
               
                     CH
                  
                  
                     l-Isvizzera (*)
                     
                  
                  
                      
                  
               
                     NZ
                  
                  
                     in-New Zealand
                  
                  
                      
                  
               
                     US
                  
                  
                     l-Istati Uniti
                  
                  
                      
                  
               
            (*)  Iċ-ċertifikat li għandu jintuża għall-importazzjonijiet mill-Isvizzera huwa stabbilit fl-Anness D mad-Direttiva 90/429/KEE, bl-adattamenti stabbiliti fil-punt 3 tal-Kapitolu VIII(B) tal-Appendiċi 2 tal-Anness 11 mal-Ftehim bejn il-Komunità Ewropea u l-Konfederazzjoni Svizzera dwar il-kummerċ fil-prodotti agrikoli, kif approvat bid-Deċiżjoni 2002/309/KE, Euratom.
      
      
         ANNESS II
         
            PARTI 1
         
         
            Mudell ta’ ċertifikat tas-saħħa tal-annimali għall-importazzjoni tas-semen tal-annimali domestiċi tal-ispeċi porċina
         
         
            
         Test ta 'immaġni
         
            Parti I: Dettalji tal-kunsinna mibgħuta
            PAJJIŻ:
            Ċertifikat veterinarju għall-UE
            I.1. Kunsinnatur
            Isem
            Indirizz
            Nru tat-Tel.
            I.2. Numru ta’ referenza taċ-ċertifikat
            I.2.a.
            I.3. Awtorità kompetenti ċentrali
            I.4. Awtorità kompetenti lokali
            I.5. Destinatarju
            Isem
            Indirizz
            Kodiċi Postali
            Nru tat-Tel.
            I.6. Persuna responsabbli mill-kunsinna fl-UE
            Isem
            Indirizz
            Kodiċi Postali
            Nru tat-Tel.
            I.7. Pajjiż ta’ oriġini
            Kodiċi ISO
            I.8. Reġjun ta’ oriġini
            Kodiċi
            I.9. Pajjiż tad-destinazzjoni
            Kodiċi ISO
            I.10 Reġjun tad-destinazzjoni
            Kodiċi
            I.11. Post ta’ oriġini
            Isem
            Indirizz
            Kodiċi Postali
            I.12. Post ta’ destinazzjoni
            Isem
            Indirizz
            Kodiċi Postali
            I.13. Post tat-tagħbija
            I.14. Data tat-tluq
            I.15. Mezz ta’ trasport
            Ajruplan
            Bastiment
            Tren
            Vettura tat-triq
            Mezz ieħor
            Identifikazzjoni
            Referenzi dokumentarji
            I.16. BIP tad-dħul fl-UE
            I.17.
            I.18. Deskrizzjoni tal-prodott
            I.19. Kodiċi tal-prodott (Kodiċi HS)
            05 11 99 85
            I.20. Kwantità
            I.21.
            I.22. Għadd ta’ pakketti
            I.23. Nru tas-Siġill/Kontenitur
            I.24.
            I.25. Prodotti ċċertifikati għal:
            Riproduzzjoni artifiċjali
            I.26. Għal tranżitu mill-UE lejn pajjiż terz
            Pajjiż Terz
            Kodiċi ISO
            I.27. Għall-importazzjoni jew għad-dħul fl-UE
            I.28. Identifikazzjoni tal-prodotti
            Speċi
            (isem xjentifiku)
            Razza
            Identità tad-donatur
            Id-data tal-ġbir
            Numru tal-approvazzjoni taċ-ċentru
            Kwantità
         
         
            
         Test ta 'immaġni
         
            Parti II: Ċertifikazzjoni
            PAJJIŻ
            Semen porċin
            II. Tagħrif dwar is-saħħa
            II.a. Numru ta’ referenza taċ-ċertifikat
            II.b.
            Jien, il-veterinarju uffiċjali sottoskritt, b’dan niċċertifika li:
            II.1. il- pajjiż esportatur …
            (isem il-pajjiż esportatur) (2)
            (1) jew [II.1.1. tul dawn l-aħħar 12-il xahar kien ħieles mill-marda tal-ilsien u d-dwiefer, mid-deni klassiku tal-ħnieżer u mid-deni Afrikan tal-ħnieżer;
            u li ma twettaq ebda tilqim kontra xi waħda minn dawn il-mardiet tul it-12-il xahar li għaddew;]
            (1) jew [II.1.1. huwa rikonoxxut bħala ħieles mill-marda tal-ilsien u d-dwiefer mingħajr tilqim mill-Organizzazzjoni Dinjija tas-Saħħa tal-Annimali (OIE) u ħieles mid-deni klassiku tal-ħnieżer, u mid-deni Afrikan tal-ħnieżer, skont ir-rakkomandazzjonijiet stabbiliti fil-Kodiċi tal-Annimali Terrestri tal-OIE;]
            II.2. iċ-ċentru għall-ġbir tas-semen fejn inġabar is-semen ta’ din il-kunsinna:
            II.2.1. huwa approvat għall-esportazzjoni lejn l-Unjoni mis-servizzi veterinarji ta’ … (isem il-pajjiż terz) (2) u jikkonforma mal-kundizzjonijiet għall-approvazzjoni u s-sorveljanza stabbiliti fil-Kapitoli I u II tal-Anness A mad-Direttiva 90/429/KEE;
            II.2.2. matul il-perjodu li beda tliet xhur qabel id-data tal-ġbir tas-semen f’din il-kunsinna sad-data ta’ meta ntbagħat kien jinsab f’żona mhux ristretta minħabba tifqigħ tal-marda tal-ilsien u d-dwiefer, jew tad-deni klassiku tal-ħnieżer, tad-deni Afrikan tal-ħnieżer, tal-marda vesikulari tal-ħnieżer, u tal-istomatite vesikulari;
            II.2.3. matul il-perjodu li beda 30 jum qabel id-data tal-ġbir tas-semen f’din il-kunsinna sad-data ta’ meta ntbagħat, kien ħieles mill-bruċellożi, u mill-marda ta’ Aujeszky;
            (1) jew [II.2.4. fih biss annimali li ma ġewx imlaqqma kontra l-marda ta’ Aujeszky u jissodisfaw il-kundizzjonijiet tal-Anness B mad-Direttiva 90/429/KEE.]
            (1)(3) u/jew [II.2.4. huwa ċentru fejn uħud mill-annimali jew ilkoll kemm huma ġew imlaqqma kontra l-marda ta’ Aujeszky permezz tal-vaċċin gE mħassar u jikkonformaw mar-rekwiżiti tal-Anness B mad-Direttiva 90/429/KEE.]
            Il-kundizzjonijiet għad-dħul tal-annimali fiċ-ċentru għall-ġbir tas-semen
            II.3. Qabel ma ddaħħlu fiċ-ċentru għall-ġbir tas-semen, l-annimali kollha:
            II.3.1. kienu suġġetti għal perjodu ta’ kwarantina ta’ mill-inqas 30 jum f’alloġġ approvat b’mod speċifiku għal dan il-għan mill-awtorità kompetenti, u fejn kienu preżenti biss annimali li kellhom għall-inqas l-istess stat ta’ saħħa (alloġġ għall-kwarantina);
            II.3.2. qabel ma ddaħħlu fl-alloġġ tal-kwarantina, intgħażlu minn merħliet jew minn stabbilimenti:
            II.3.2.1. li kienu ħielsa mill-bruċellożi konformi mal-Kapitolu dwar il-bruċellożi porċina tal-Kodiċi tas-Saħħa tal-Annimali Terrestri tal-Organizzazzjoni Dinjija għas-Saħħa tal-Annimali (OIE);
            II.3.2.2. fejn l-ebda annimal imlaqqam kontra l-marda tal-ilsien u d-dwiefer ma kien preżenti matul it-12-il xahar ta’ qabel;
            II.3.2.3. li ma kinux jinsabu f’żona ristretta ddefinita skont id-dispożizzjonijiet tal-leġiżlazzjoni nazzjonali minħabba tifqigħa tal-marda tal-ilsien u d-dwiefer, id-deni klassiku tal-ħnieżer, id-deni Afrikan tal-ħnieżer, il-marda vesikulari tal-ħnieżer, l-istomatite vesikulari u l-marda ta’ Aujeszky;
            II.3.2.4. fejn ma ġiet skoperta l-ebda evidenza klinika, seroloġika, viroloġika jew patoloġika tal-marda ta’ Aujeszky fit-12-il xahar ta’ qabel;
            II.3.3. qabel ma ddaħħlu fl-alloġġ tal-kwarantina, ma nżammux preċedentement f’xi merħla ta’ status ta’ saħħa inferjuri minn dak imsemmi fil-punt II.3.2;
            II.3.4. fit-30 jum ta’ qabel ma ddaħħlu fl-alloġġ tal-kwarantina msemmi fil-punt II.3.1, kienu suġġetti għat-testijiet li ġejjin, li twettqu skont standards internazzjonali, b’riżultati negattivi:
            II.3.4.1. rigward il-bruċellożi, test għall-antiġeni tal-Brucella newtralizzat (rose Bengal test), jew cELISA or jew iELISA;
         
         
            
         Test ta 'immaġni
         
            PAJJIŻ
            Semen porċin
            II. Tagħrif dwar is-saħħa
            II.a. Numru ta’ referenza taċ-ċertifikat
            II.b.
            II.3.4.2. rigward il-marda ta’ Aujeszky,
            (1) jew [II.3.4.2.1. fil-każ ta’ annimali mhux imlaqqma, test ta’ newtralizzazzjoni tas-serum jew ELISA biex jinsabu l-antikorpi għall-virus intier tal-marda ta’ Aujeszky jew għall-glikoproteina B (ADV-gB) jew il-glikoproteina D (ADV-gD) tagħha;]
            (1) jew [II.3.4.2.1. fil-każ ta’ annimali mlaqqmin bil-vaċċin gE mħassar, ELISA biex jinstabu l-antikorpi għall-glikoproteina E (ADV-gE);]
            (1) jew [II.3.5. iddaħħlu fiċ-ċentru wara li l-annimali kollha kellhom reazzjoni ta’ riżultat negattiv għal test għall-antiġeni tal-Brucella newtralizzat (rose Bengal test), jew cELISA jew iELISA mwettaq fuq kampjuni miġburin tul l-aħħar 15-il jum tal-perjodu tal-kwarantina speċifikat fil-punt II.3.1;]
            (1) jew [II.3.5. iddaħħlu fiċ-ċentru wara li mhux l-annimali kollha kellhom reazzjoni ta’ riżultat negattiv għal test għall-antiġeni tal-Brucella newtralizzat (rose Bengal test), jew cELISA jew iELISA mwettaq fuq kampjuni miġburin tul l-aħħar 15-il jum tal-perjodu tal-kwarantina speċifikat fil-punt II.3.1. u ġie eskluż is-suspett tal-preżenza tal-bruċellożi skont il-punt 1.5 tal-Kapitolu I tal-Anness B mad-Direttiva 90/429/KEE;]
            II.3.6. ġew soġġetti għat-testijiet li ġejjin għall-marda ta’ Aujeszky mwettqa fuq kampjuni miġburin tul l-aħħar 15-il jum tal-perjodu tal-kwarantina speċifikat fil-punt II.3.1:
            (1) jew [II.3.6.1. fil-każ ta’ annimali mhux imlaqqma, test ta’ newtralizzazzjoni tas-serum jew ELISA biex jinsabu l-antikorpi għall-virus intier tal-marda ta’ Aujeszky jew għall-glikoproteina B (ADV-gB) jew il-glikoproteina D (ADV-gD) tagħha;]
            (1) jew [II.3.6.1. fil-każ ta’ annimali mlaqqmin b’vaċċin gE mħassar, ELISA biex jinsabu l-antikorpi għall-glikoproteina E (ADV-gE);]
            (1) jew [II.3.6.2. it-testijiet imsemmijin fil-punt II.3.6.1 twettqu u taw riżultat negattiv f’kull każ;]
            (1) jew [II.3.6.2. l-annimali li taw riżultat pożittiv fit-test imsemmi fil-punt II.3.6.1 mal-ewwel inħarġu mill-alloġġ tal-kwarantina u l-awtorità kompetenti ħadet il-passi meħtieġa kollha biex tiżgura li l-annimali li baqgħu kienu fi stat ta’ saħħa xieraq qabel ma ddaħħlu fiċ-ċentru għall-ġbir skont il-punt II.3;]
            II.3.7. It-testijiet kollha saru f’laboratorju approvat mill-awtorità kompetenti;
            II.3.8. L-annimali ddaħħlu biss fiċ-ċentru għall-ġbir tas-semen bil-permess espress tal-veterinarju taċ-ċentru u l-movimenti kollha tal-annimali, kemm ’il ġewwa kif ukoll ’il barra ġew dokumentati;
            II.3.9. L-ebda annimal li ddaħħal fiċ-ċentru għall-ġbir tas-semen ma wera xi sinjal kliniku fil-ġurnata tad-dħul; l-annimali kollha ġew direttament mill-alloġġ tal-kwarantina li, dakinhar tal-kunsinna u matul il-perjodu ta’ residenza tal-annimali, b’mod uffiċjali ssodisfa dawn il-kundizzjonijiet li ġejjin:
            II.3.9.1. li ma kienx jinsab f’żona ristretta ddefinita skont id-dispożizzjonijiet tal-leġiżlazzjoni nazzjonali minħabba xi tfaqqigħa tal-marda tal-ilsien u d-dwiefer, tad-deni klassiku tal-ħnieżer, tad-deni Afrikan tal-ħnieżer, tal-marda vesikulari tal-ħnieżer, tal-istomatite vesikulari jew tal-marda ta’ Aujeszky;
            II.3.9.2. ma ġiet dokumentata ebda evidenza klinika, seroloġika, viroloġika jew patoloġika tal-marda tal-ilsien u d-dwiefer, tad-deni klassiku tal-ħnieżer, tad-deni Afrikan tal-ħnieżer, tal-marda vesikulari tal-ħnieżer, tal-istomatite vesikulari jew tal-marda ta’ Aujeszky għat-30 jum li għaddew.
            It-testijiet ta’ rutina obbligatorji għall-annimali li jinżammu fiċ-ċentru għall-ġbir tas-semen
            II.4. L-annimali kollha li jinżammu fiċ-ċentru għall-ġbir tas-semen huma soġġetti għat-testijiet ta’ rutina li ġejjin, imwettqa f’laboratorju approvat mill-awtorità kompetenti:
            II.4.1. rigward il-bruċellożi, test għall-antiġeni tal-Brucella newtralizzat (rose Bengal test), jew cELISA or jew iELISA;
            II.4.2. rigward il-marda ta’ Aujeszky,
            (1) jew [II.4.2.1. fil-każ ta’ annimali mhux imlaqqma, test ta’ newtralizzazzjoni tas-serum jew ELISA biex jinsabu l-antikorpi għall-virus intier tal-marda ta’ Aujeszky jew għall-glikoproteina B (ADV-gB) jew il-glikoproteina D (ADV-gD) tagħha;]
         
         
            
         Test ta 'immaġni
         
            PAJJIŻ
            Porcine semen
            II. Tagħrif dwar is-saħħa
            II.a. Numru ta’ referenza taċ-ċertifikat
            II.b.
            (1) jew [II.4.2.1. fil-każ ta’ annimali mlaqqmin b’vaċċin gE mħassar, ELISA biex jinsabu l-antikorpi għall-glikoproteina E (ADV-gE);]
            II.4.3. It-testijiet ta’ rutina msemmijin fil-punti II.4.1. u II.4.2 jitwettqu fuq kampjuni meħudin skont il-punt 1.2. tal-Kapitolu II tal-Anness B mad-Direttiva 90/429/KEE biex ikun żgurat li l-annimali kollha ta’ ġoċ-ċentru ġew ittestjati mill-inqas darba tul l-alloġġament tagħhom fiċ-ċentru u mill-inqas kull 12-il xahar wara d-data tad-dħul, jekk l-alloġġament tagħhom hemmhekk ikun itwal minn 12-il xahar;
            (1) jew [II.4.4. L-annimali kollha taw riżultat negattiv fit-testijiet ta’ rutina msemmijin fil-punti II.4.1 u II.4.2 imwettqin fuq kampjuni msemmijin fil-punt II.4.3]
            (1) jew [II.4.4. Mhux l-annimali kollha taw riżultat negattiv fit-testijiet ta’ rutina msemmijin fil-punti II.4.1 u II.4.2 imwettqin fuq kampjuni msemmijin fil-punt II.4.3:
            (a) l-annimali li taw riżultat pożittiv ġew iżolati,
            (b) is-semen li ttieħed minn kull annimal fiċ-ċentru mid-data tal-aħħar test negattiv ta’ dak l-annimal inżamm f’ħażna separata minn dak is-semen li hu eliġibbli għall-esportazzjoni lejn l-Unjoni Ewropea li nġabar qabel l-aħħar test negattiv tal-annimal jew wara li l-istatus tas-saħħa taċ-ċentru ġie stabbilit mill-ġdid taħt ir-responsabbiltà tal-awtorità kompetenti tal-pajjiż esportatur.
            Il-kundizzjonijiet għas-semen li jinġabar f’ċentru għall-ġbir tas-semen u li hu maħsub għall-esportazzjoni lejn l-Unjoni
            II.5. Is-semen ta’ din il-kunsinna ttieħed minn annimali li:
            II.5.1. kienu residenti fi … (Isem il-pajjiż terz (2)) għal perjodu ta’ mill-inqas tliet xhur eżattament qabel il-ġbir;
            II.5.2. klinikament ma wrewx sinjali ta’ mard dakinhar li nġabar is-semen;
            II.5.3. ma tlaqqmux kontra l-marda tal-ilsien u d-dwiefer;
            II.5.4. jissodisfaw ir-rekwiżiti msemmija fil-punt II3;
            II.5.5. ma tħallewx jitgħammru;
            II.5.6. inżammu f’ċentri għal-ġbir tas-semen li ma kinux jinsabu f’żona ristretta ddefinita skont id-dispożizzjonijiet tal-leġiżlazzjoni nazzjonali b’rabta mal-marda tal-ilsien u d-dwiefer, id-deni klassiku tal-ħnieżer, id-deni Afrikan tal-ħnieżer, il-marda vesikulari tal-ħnieżer, l-istomatite vesikulari u l-marda ta’ Aujeszky;
            II.5.7. inżammu f’ċentri għall-ġbir tas-semen fejn ma ġiet dokumentata ebda evidenza klinika, seroloġika, viroloġika jew patoloġika tal-marda tal-ilsien u d-dwiefer, tad-deni klassiku tal-ħnieżer, tad-deni Afrikan tal-ħnieżer, tal-marda vesikulari tal-ħnieżer, tal-istomatite vesikulari jew tal-marda ta’ Aujeszky għat-30 jum eżattament qabel il-ġbir.
            II.6. Taħlita effettiva ta’ antibijotiċi, b’mod partikolari kontra l-leptospiri, inżiedet mas-semen wara d-dilwizzjoni finali jew mad-dilwent. Fil-każ ta’ semen iffriżat, l-antibijotiċi ġew miżjuda qabel ma kien iffriżat is-semen.
            II.6.1. It-taħlita ta’ antibijotiċi msemmija fil-punt II.6. għamlet effett mill-inqas ekwivalenti għall-konċentrazzjoni li ġejja fis-semen finali dilwit:
            (a) mhux inqas minn 500 μg streptomiċin kull ml tad-dilwizzjoni finali,
            (b) mhux inqas minn 500 μg peniċillin kull ml tad-dilwizzjoni finali,
            (ċ) mhux inqas minn 150 μg linkomiċin kull ml tad-dilwizzjoni finali,
            (d) mhux inqas minn 300 μg spektinomiċin kull ml tad-dilwizzjoni finali,
            II.6.2. Eżatt wara ż-żieda tal-antibijotiċi, is-semen dilwit inżamm f’temperatura ta’ mill-inqas 15 °C għal perjodu ta’ mhux inqas minn 45 minuta.
         
         
            
         Test ta 'immaġni
         
            PAJJIŻ
            Porcine semen
            II. Tagħrif dwar is-saħħa
            II.a. Numru ta’ referenza taċ-ċertifikat
            II.b.
            II.7. Is-semen f’din il-kunsinna:
            II.7.1. inħażen kif stipulat fil-punt 2(d) tal-Kapitolu I u fil-punt 6(a), (b) (e) u (f) tal-Kapitolu II tal-Anness A mad-Direttiva 90/429/KEE qabel ma ntbagħat;
            II.7.2. qed jiġi ttrasportat lejn il-pajjiż tad-destinazzjoni f’kontenituri li tnaddfu u ġew iddiżinfettati jew sterilizzati qabel ma ntużaw u li ġew issiġillati qabel ma ntbagħtu mill-faċilitajiet approvati tal-ħażna.
            Rimarki
            Parti I:
            Kaxxa I.6: Persuna responsabbli mill-kunsinna fl-UE: din il-kaxxa għandha timtela biss jekk hi ċertifikat għal prodotti fi tranżitu.
            Kaxxa I.8: Agħti l-kodiċi tal-pajjiż terz kif jidher fl-Anness I mad-Deċiżjoni 2012/137/UE.
            Kaxxa I.11: Il-post tal-oriġini għandu jikkorrispondi maċ-ċentru għall-ġbir tas-semen tal-kunsinna ta’ semen elenkat skont l-Artikolu 8(2) tad-Direttiva 90/429/EEC:
            http://ec.europa.eu/food/animal/semen_ova/porcine/index_en.htm.
            Kaxxa I.12: Post ta’ destinazzjoni: din il-kaxxa għandha timtela biss jekk hi ċertifikat għal prodotti fi tranżitu.
            Kaxxa I.22: L-għadd ta’ pakketti għandu jikkorrispondi mal-għadd ta’ kontenituri.
            Kaxxa I.23: L-identifikazzjoni tal-kontenitur u n-numru tas-siġill għandhom jiġu indikati.
            Kaxxa I.26: imla skont jekk hux ċertifikat ta’ tranżitu jew tal-importazzjoni.
            Kaxxa I.27: imla skont jekk hux ċertifikat ta’ tranżitu jew tal-importazzjoni.
            Kaxxa I.28: L-identità tad-donatur għandha tikkorrispondi mal-identifikazzjoni uffiċjali tal-annimal.
            Id-data tal-ġbir għandha tiġi indikata fil-format li ġej: jj/xx/ssss
            In-numru tal-approvazzjoni taċ-ċentru għandu jikkorrispondi man-numru tal-approvazzjoni taċ-ċentru għall-ġbir tas-semen fejn ikun inġabar is-semen.
            Parti II:
            (1) Aqta’ fejn jeħtieġ.
            (2) Pajjiżi elenkati fl-Anness I mad-Deċiżjoni 2012/137/UE.
            (3) Din l-għażla għandha titħassar fil-każ li l-Istat Membru destinatarju jew reġjun minnu jkun ħieles mill-marda ta’ Aujeszky skont l-Artikolu 10 tad-Direttiva 64/432/KEE, li, konformi mal-punt 4 tal-Anness C mad-Direttiva 90/429/KEE, dan ikun għarraf lill-Kummissjoni, u li jkun elenkat fil-website li jidher hawn taħt:: http://ec.europa.eu/food/animal/semen_ova/porcine/index_en.htm.
            Il-kulur tal-firma u tat-timbru għandu jkun differenti minn dak tal-istampar.
            Veterinarju uffiċjali
            Isem (b’ittri kapitali):
            Kwalifika u titlu:
            Data:
            Firma:
            Timbru:
         
         
            PARTI 2
         
         
            Noti ta’ spjegazzjoni għaċ-ċertifikazzjoni
         
         
                     (a)
                  
                  
                     Iċ-ċertifikati tas-saħħa tal-annimali għandhom jinħarġu mill-awtorità kompetenti tal-pajjiż terz esportatur, skont il-mudell stabbilit fil-Parti 1 tal-Anness II.
                     Jekk l-Istat Membru tad-destinazzjoni jitlob rekwiżiti ta’ ċertifikazzjoni addizzjonali, għandhom jiġu inkorporati wkoll fil-forma oriġinali taċ-ċertifikat tas-saħħa tal-annimali, attestazzjonijiet li jiċċertifikaw li dawk ir-rekwiżiti jkunu ntlaħqu.
                  
               
                     (b)
                  
                  
                     L-oriġinal taċ-ċertifikat tas-saħħa tal-annimali għandu jikkonsisti minn folja waħda, jew fejn ikun meħtieġ iktar test, għandu jkun f’tali forma li l-folji kollha meħtieġa jkunu parti minn unità waħda integrata u jkunu indiviżibbli.
                  
               
                     (c)
                  
                  
                     Meta ċ-ċertifikat tas-saħħa tal-annimali jiddikjara li ċerti stqarrijiet għandhom jinżammu kif xieraq, l-istqarrijiet irrilevanti, jistgħu jinqatgħu barra u jiġu ttimbrati u mmarkati bl-inizjali tal-uffiċjal li jiċċertifika, jew jitħassru għal kollox miċ-ċertifikat.
                  
               
                     (d)
                  
                  
                     Iċ-ċertifikat tas-saħħa tal-annimali għandu jitfassal b’tal-inqas waħda mil-lingwi uffiċjali tal-Istat Membru tal-post fejn issir l-ispezzjoni mal-fruntiera, fejn tiġi introdotta l-kunsinna fl-Unjoni Ewropea u tal-Istat Membru tad-destinazzjoni. Madankollu, dawk l-Istati Membri jistgħu jawtorizzaw il-ħruġ taċ-ċertifikat bil-lingwa uffiċjali ta’ Stat Membru ieħor, u li jkun akkumpanjat, jekk jeħtieġ, minn traduzzjoni uffiċjali.
                  
               
                     (e)
                  
                  
                     Jekk, għal raġunijiet ta’ identifikazzjoni tal-oġġetti fil-kunsinna (skeda fil-Kaxxa I.28 tal-mudell taċ-ċertifikati tas-saħħa tal-annimali), jinthemżu karti addizzjonali maċ-ċertifikat tas-saħħa tal-annimali, dawk il-folji għandhom jiġu kkunsidrati wkoll bħala parti mill-oriġinal taċ-ċertifikat tas-saħħa tal-annimali bl-applikazzjoni tal-firma u t-timbru tal-uffiċjal li jiċċertifika, fuq kull folja.
                  
               
                     (f)
                  
                  
                     Meta ċ-ċertifikat tas-saħħa tal-annimali, inklużi l-iskedi addizzjonali msemmija f’(e), ikun fih iktar minn paġna waħda, kull paġna għandha tingħata numru (numru tal-paġna) minn (numru totali ta’ paġni), fil-qiegħ ta’ kull paġna u jkollha n-numru ta’ referenza taċ-ċertifikat mogħti mill-awtorità kompetenti, fuq nett ta’ kull paġna.
                  
               
                     (g)
                  
                  
                     L-oriġinal taċ-ċertifikat tas-saħħa tal-annimali għandu jimtela u jiġi ffirmat minn veterinarju uffiċjali, fl-aħħar jum ta’ ħidma qabel it-tagħbija tal-kunsinna għall-esportazzjoni lejn l-Unjoni Ewropea. L-awtoritajiet kompetenti tal-pajjiż terz esportatur għandhom jiżguraw li jkun hemm konformità mar-rekwiżiti ta’ ċertifikazzjoni ekwivalenti għal dawk stipulati fid-Direttiva tal-Kunsill 96/93/KE (1)
                     
                     Il-kulur tal-firma u t-timbru tal-veterinarju uffiċjali għandu jkun differenti minn dak tal-kliem stampat fuq iċ-ċertifikat tas-saħħa tal-annimali. Dan ir-rekwiżit japplika wkoll għal timbri għajr dawk li jkunu intaljati jew dawk li jidhru kontra d-dawl.
                  
               
                     (h)
                  
                  
                     L-oriġinal taċ-ċertifikat tas-saħħa tal-annimali għandu jakkumpanja l-kunsinna sakemm din tasal fil-post ta’ spezzjoni fil-fruntiera, fejn din tiġi introdotta fl-Unjoni Ewropea.
                  
               
                     (i)
                  
                  
                     In-numru ta’ referenza taċ-ċertifikat imsemmi fil-Kaxxa I.2 u fil-Kaxxa II.a tal-mudell taċ-ċertifikat tas-saħħa tal-annimali għandu jinħareġ mill-awtorità kompetenti tal-pajjiż terz esportatur.
                  
               
            (1)  ĠU L 13, 16.1.1997, p. 28.